Καρλ Μπρίσον

Ο Καρλ Μπρίσον (δανικά: Carl Brisson, 24 Δεκεμβρίου 1893 - 25 Σεπτεμβρίου 1958), γεννημένος ως Καρλ Φρέντερικ Έιναρ Πέντερσεν (Carl Frederik Ejnar Pedersen), ήταν Δανός ηθοποιός του κινηματογράφου και τραγουδιστής. Συμμετείχε σε 13 ταινίες, εκ των οποίων δύο εξ αυτών σκηνοθετήθηκαν από τον Άλφρεντ Χίτσκοκ The Ring και (The Manxman). Το 1934, συμμετείχε και στην ταινία Murder at the Vanities, όπου εκεί τραγούδησε το δημοφιλές Cocktails for Two.

Πριν ξεκινήσει την καριέρα του στη μουσική και τον κινηματογράφο, είχε αρχίσει καριέρα πυγμάχου, η οποία κράτησε από το 1912 έως και το 1915. Το 1923, ήταν που άρχισε να γίνεται γνωστός, όταν συμμετείχε στο θεατρικό έργο Die lustige Witwe, ως Πρίγκιπας Ντανίλο. Από το 1915, υπήρξε παντρεμένος με την Κλίο Γουίλαρντ Μπρίσον, με την οποία απέκτησε Φρέντερικ Μπρίσον, ο οποίος αργότερα έγινε παραγωγός. Απεβίωσε σε ηλικία 64 ετών, από ίκτερο, στην Κοπεγχάγη.

Παραπομπές

Εξωτερικοί σύνδεσμοι 

Carl Brisson at Virtual History

Δανοί άνδρες ηθοποιοί κινηματογράφου
Δανοί τραγουδιστές
Δανοί άνδρες ηθοποιοί βωβών ταινιών